Maag Grupp

AS Maag Grupp on toidutööstuskontsern, toiduainetööstuse valdkonnas tegutsev Eesti ettevõte. Ettevõte asutati 1996.AS Maag Gruppi koduleht. Ajalugu (vaadatud 23.06.2017)

Ettevõttele kuuluvad täielikult ettevõtted Farmi Piimatööstus, Rannarootsi Lihatööstus (sh Pouttu OY), Nigula Piim, Maag Kinnisvara ja osaliselt ettevõtted Avalon Foods, Mest Food ja Black Angus,AS Maag Gruppi koduleht. Ettevõttest (vaadatud 23.06.2017) kokku 19 tütar- ja sidusettevõtet.Laia haardega toidutootja seitsmekordistas kasumi, Postimees, 22.07.2019 (vaadatud 28.07.2019)

2023. aastal jooksul omandab Maag Grupp HKScanilt ka viimase Eesti, Läti ja Leedu ärid, mille sekka kuuluvad AS Rakvere Lihakombinaat ja Tallegg."HKScan müüb oma Balti ärid Maag Grupile" ERR, 13. detsember 2022 HKScani Eesti, Läti ja Leedu äride ülevõtmine läheb Maag Grupile hinnanguuliselt maksma 90 miljonit eurot ning Konkurentsiameti nõudel peab ettevõtte võõrandama Rannamõisa kaubamärgi ning Rannarootsi Lihatööstuse aktsiad."Maag Grupp peab HKScani äride ostmiseks loobuma kahest kaubamärgist" ERR, 24. juuli 2023

2018. aastal oli Maag Grupp ASi konsolideeritud käive 222,6 mln eurot, konsolideeritud äritegevuse tegevuskasum 12,9 mln eurot, puhaskasum 2,2 miljonit eurot. 2021. aastal oli grupi käive 233 miljonit eurot ja kasum 4,5 miljonit eurot."Olle Horm: HK Scani Balti äride müük on raske uudis" ERR, 14. detsember 2022

Töötajate arv 2017. aastal oli 864 töötajat, 2018. aastal 1074 inimest.

Maag Grupi suuremad omanikud: 37,5% kuulub Aivar Saarmale, 37,5% Roland Lepale ja 25%  Toomas Juhanile.

Tere AS ja Farmi Piimatööstus AS juhatuse esimees 2017. aasta septembrist 8. maini 2019 oli Katre Kõvask,Tere ja Farmi juht Katre Kõvask lahkub ametist, Äripäev 22.04.2019 (vaadatud 28.06.2019) praegu on Ülo Kivine.Эстония бьет рекорды по производству молока, Postimees, 18.06.2019 (vaadatud 28.06.2019)

03.12.2025 korraldas Maksu- ja tolliameti uurimisosakond ulatusliku tõendite kogumise Baltikumi ühe suurima toiduainete tööstuse Maag Grupi kontoris ja grupi isikutega seotud elukohtades. Amet kahtlustab neid suures tulumaksupettuses.Käimasolevas kriminaalmenetluses kontrollitakse, kas kahtlustuse saanud äriühing on varjanud tulumaksukohustust eriti suures ulatuses, ehk summas, mis ületab 400 000 eurot. Maksu- ja tolliamet rõhutab, et tegemist on esialgse kahtlustusega ning kõiki asjaolusid alles kontrollitakse.

 Viited 

 Välislingid 
 Ettevõtte koduleht

Kategooria:Eesti toiduainetööstuse ettevõtted